(Гитарска музика све време)
Музика је језик.
Музички и говорни језици имају исту сврху.
Обе врсте језика су облици изражавања.
Могу се користити као средство за комуникацију са другима.
Можемо их читати и писати.
Могу вас натерати да се смејете или плачете,
размишљате, преиспитујете
и могу се обраћати појединцу или многима,
а и једни и други вас дефинитивно могу покренути.
Некада музика има бољу примену од говора,
јер се не мора разумети да би била делотворна.
Иако се многи музичари слажу да је музика језик,
ретко се тако према њој и опходимо.
Многи од нас је третирају
као нешто што се може научити само ако следимо строги режим,
под будним оком вештог наставника.
Овај приступ се прати стотинама година
и показао се као успешан, али одузима пуно времена.
Превише времена.
Размислите о првом језику који научите као дете.
Што је још важније, размислите како сте га научили.
Били сте беба када сте први пут проговорили.
Иако сте неправилно изговарали речи,
било вам је дозвољено да погрешите,
а што сте више грешака правили,
ваши су се родитељи више осмехивали.
Учење језика није било нешто што је требало да урадите
када вас пошаљу негде, неколико пута недељно,
а већина људи са којима сте разговарали
нису били почетници;
они су већ били вешти говорници.
Замислите да су вас родитељи терали да причате само са другим бебама
док се не усавршите довољно да бисте причали са њима.
Вероватно бисте постали одрасла особа
пре него што бисте могли да водите пристојан разговор.
Да искористимо музички термин,
као беби вам је било дозвољено да џемујете са професионалцима.
Ако приступимо музици на исти, природан начин
као што смо приступили свом првом језику,
научили бисмо да га говоримо у истом кратком периоду
који нам је био потребан за матерњи језик.
Доказ о овоме се може наћи скоро у свакој породици
у којој дете одраста са музичарем у породици.
Ево неколико кључних ствари
које треба пратити док учите да свирате или то подучавате.
На почетку, прихватите грешке уместо да их исправљате.
Као код детета које свира замишљену гитару -
не постоје погрешне ноте.
Дозволите неискусним музичарима
да свирају са оствареним музичарима
свакодневно.
Охрабрите неискусне музичаре да свирају чешће него што вежбају.
Што више свирају, више ће и самостално вежбати.
Музика проистиче из музичара, а не инструмента.
Као најважније,
сетите се да језик најбоље функционише
када имамо нешто интересантно да кажемо.
Многи наставници музике никада не сазнају шта њихови ученици имају да кажу.
Ми им само говоримо шта треба да кажу.
Дете говори језик годинама пре него што научи азбуку.
Превише правила на почетку ће их заправо успорити.
Моје је мишљење да приступ музици треба да буде исти.
На крају крајева, и музика је језик.